KR-ingar bikarmeistarar í 9. flokki karla KR-ingar urðu í morgun bikarmeistarar karla í 9. flokki þegar þeir unnu 19 stiga sigur á Keflavík , 66 - 47 , í úrslitaleik en KR komst meðal annars í 11 - 0 og 23 - 4 og hafði 18 stiga forskot í hálfleik , 36 - 18 . Snorri Páll Sigurðsson , fyrirliði KR , var valinn maður leiksins en hann var með 19 stig , 14 fráköst og 4 stolna bolta . Baldur Þór Ragnarsson lék einnig mjög vel en hann nýtti 6 af 8 skotum sínum og var með 14 stig , 5 fráköst og 3 stoðsendingar . Alfreð Elíasson var stigahæstur hjá Keflavík með 17 stig en Sigfús Árnason skoraði 12 stig , tók 14 fráköst og varði 4 skot .